Contido
Índice 🔎︎

# Encher serie

Xere series automaticamente coas opcións deste diálogo. Determine a dirección, o incremento, a unidade de tempo e o tipo de serie.

Antes de encher unha serie, primeiro seleccione o intervalo de celas.

Para acceder a esta orde...

Escolla Folla - Encher celas - Series

Para continuar automaticamente unha serie usando as regras de conclusión asumidas, escolla a opción Encher automaticamente despois da apertura da caixa de diálogo Encher a serie.

## Dirección

Determina a dirección da creación serie.

### Cara a abaixo

Crea unha serie descendente no intervalo de celas seleccionado para a columna mediante o incremento establecido para o valor final.

### Dereita

Crea unha serie en execución de esquerda a dereita dentro do intervalo de celas seleccionado usando o incremento definido para o valor final.

### Cara a arriba

Crea unha serie superior no intervalo de celas da columna mediante o incremento establecido para o valor final.

### Esquerda

Crea unha serie en execución de dereita a esquerda no intervalo de celas seleccionado usando o incremento definido para o valor final.

## Tipo de serie

Define o tipo de serie. Escolla entre Lineal, Crecemento, Data e Enchido automático.

### Lineal

Crea unha serie número lineal usando o valor de incremento e fin definidos.

### Crecemento

Crea unha serie de crecemento usando o incremento e o valor final definidos.

### Data

Crea unha serie de datas usando o incremento e data de fin definidos.

### Encher automaticamente

Forma unha serie directamente na folla. A función Enchido automático considera as listas personalizadas. Por exemplo, ao introducir xaneiro na primeira cela, a serie complétase empregando a lista definida en LibreOffice - Preferencias Ferramentas - Opcións - Calc do LibreOffice - Listas de ordenación.

Recheo automático intenta completar unha serie valor usando un patrón definido. A serie 1,3,5 será automaticamente cuberto con 7,9,11,13, e así por diante. Data e series temporais son concluídos en consecuencia; por exemplo, despois 01.01.99 e 15.01.99, un intervalo de 14 días é utilizado.

Enchedura automático de datos tomando como base as celas adxacentes

## Unidade do Tempo

Nesta área, pode especificar a unidade de tempo que desexe. Esta área so está activa se se escolliu a opción Data na área Tipo de serie.

### Día

Empregue o tipo de serie Data e esta opción para crear unha serie que utilice os sete días da semana. A unidade de Incremento é un día.

### Día da semana

Empregue o tipo de serie Data e esta opción para crear unha serie que só utilice os días laborais. A unidade de Incremento é un día.

### Mes

Empregue o tipo de serie Data e esta opción para formar unha serie cuxa unidade de Incremento sexa un mes.

### Ano

Empregue o tipo de serie Data e esta opción para crear unha serie cuxa unidade de Incremento sexa un ano.

## Valor inicial

Determina o valor inicial da serie. Use números, datas ou horas.

## Valor final

Determina o valor final para a serie. Use números, datas ou horas.

## Incremento

O termo «incremento» denota a cantidade coa que aumenta un valor dado. Determina o valor polo que a serie do tipo seleccionado aumenta en cada paso.Só é posíbel crear entradas se se teñen seleccionados os tipos de serie lineal, crecemento ou data.